গতকাল রাতে  স্থানীয় কিশোর বাহিনী ক্লাবের পুজোর ভাসান নিয়ে দুই পাড়ার দুই যুবকের মধ্যে বচসা হয়। যার জেরে রাতেই সংঘর্ষ শুরু হয়ে যায় মনোহর পুকুর সেকেন্ড লেন আর সাত নম্বর বস্তির যুবকদের মধ্যে। ব্যাপক ইট বৃষ্টি, বোতল ভাঙচুর হয়। এলাকায় পুলিস পিকেট বসে। এর পর সকালে ফের এলাকায় উত্তেজনা চরমে ওঠে। পুলিসের সামনেই ফের সংঘর্ষে জড়িয়ে পড়ে দুই পক্ষ। ফের শুরু হয় ইট, বোতল ভাঙচুর। গাড়ি ও একটি অ্যাম্বুল্যান্সও ভাঙা হয়। স্থানীয়দের অভিযোগ, পুলিস এলাকায় লাঠি চালিয়েছে। ঘটনার পর থেকেই আতঙ্কে রয়েছে গোটা এলাকা।